સામગ્રી: કૅનેડા કપ અંતર્ગત રમાઈ રહેલી કબડ્ડી

શારીરિક અને માનસિક પરિશ્રમના સમન્વય સાથે રમાતી કબડ્ડી ભારતમાં એટલી પ્રચલિત નથી જેટલી ક્રિકેટ છે.

પરંતુ હવે સમય બદલાઈ રહ્યો છે અને ખેલપ્રેમીઓ કબડ્ડી તરફ વળ્યા છે. બીજું કે કબડ્ડીને પ્રોત્સાહન આપવા માટે પણ ઘણા પ્રયાસો થઈ રહ્યા છે.

હાલમાં પ્રો-કબડ્ડી ટુર્નામેન્ટ ચાલી રહી છે, જેમાં શુક્રવારના રોજ ગુજરાત ફૉર્ચ્યુન જાયન્ટ્સ અને યુપી યોદ્ધા વચ્ચે મૅચ છે. 

આ અહેવાલમાં કબડ્ડીના એ 'અજાણ્યા' ઇતિહાસને ફંફોળવામાં આવ્યો છે જે ખૂબ જ રોચક પણ છે. 

કબડ્ડીનો ઇતિહાસ

કબડ્ડી પ્રાચીન સમયથી રમાતી હોવાનું માનવામાં આવે છે. આ રમતમાં બન્ને ટીમમાં સાત-સાત ખેલાડીઓ હોય છે. 

ઍમેચ્યૉર કબડ્ડી ફેડરેશન ઑફ ઇન્ડિયા મુજબ સમગ્ર ભારત અને દક્ષિણ એશિયાના અમુક પ્રાંતોમાં આધુનિક કબડ્ડીની શરૂઆત વર્ષ 1930માં થઈ હતી. 

પરંતુ એક થિયરી એવો પણ દાવો કરે છે કે કબડ્ડીનો મૂળ ઉદ્ભવ 4 હજાર વર્ષ પહેલાં તામિલનાડુમાં થયો હતો.

તેને પાંચ પ્રકારમાં વહેંચવામાં આવી હતી, જેમાં 'સુરંજીવી, જેમિની, અમર, સર્કલ અને ગૂંગી'નો સમાવેશ થાય છે. 

કબડ્ડીના નિયમો પર સૌપ્રથમ કામ વર્ષ 1921માં મહારાષ્ટ્રમાં થયું હતું. આ નિયમો 'સુંરજીવી' અને 'જેમિની'ના સમન્વયથી એક સ્પર્ધા માટે બનાવવામાં આવ્યા હતા.

ત્યારબાદ 1923માં એક કમિટીનું ગઠન થયું જેણે નિયમોમાં પરિવર્તન કરી કબડ્ડીને અદ્યતન સ્વરૂપ આપવામાં મદદ કરી.

ગુજરાતીમાં એક કહેવત છે 'જેવો દેશ એવો વેશ'. આવું જ કંઈક કબડ્ડી સાથે પણ થયું છે.

કબડ્ડી અલગઅલગ જગ્યાએ અલગઅલગ નામોથી ઓળખાઈ. 

ઉત્તર ભારતમાં તે 'હુ-તુ-તુ'થી ઓળખાય છે. ઉત્તર-પૂર્વ ભારત અને બાંગ્લાદેશમાં 'હા-ડો-ડો' તરીકે જાણીતી છે. 

જો તમે દક્ષિણ ભારતમાં જાઓ તો ત્યાં 'ચેડુ-ગુડુ' અને ત્યાંથી પણ નીચે દેશની સમુદ્ર સીમાને પેલે પાર શ્રીલંકામાં 'ગુડુ' નામે જાણીતી છે.

કબડ્ડીનો મહાભારત સાથે 'સંબંધ'

માનવવિકાસના પ્રારંભિક તબક્કામાં સ્વરક્ષણનો મુદ્દો મહત્ત્વનો હતો. અમુક થિયરી એવું કહે છે કે આ વિચાર કબડ્ડી સાથે સંકળાયેલો છે.

ભારતમાં એક થિયરી છે કે કુરુક્ષેત્રના મેદાનમાં જ્યારે પાંડવો અને કૌરવો વચ્ચે 'મહાભારત'નું યુદ્ધ લડાઈ રહ્યું હતું ત્યારે બન્ને તરફના લોકો વિજય માટે લોહી રેડી રહ્યા હતા.

એ વખતે અર્જુનના પુત્ર અભિમન્યુ દુશ્મનના મેદાનમાં ઘૂસી ગયા હતા. તેમનો મૂળ ઉદ્દેશ જેટલા બને તેટલા દુશ્મનોનો સફાયો કરવાનો હતો.

દુશ્મનના મેદાનમાં જવું અને ત્યાં બને તેટલા...\nઅગાઉની સામગ્રીનો સારાંશ નીચે મુજબ કરી શકાય છે:
'કબડ્ડી.. કબડ્ડી.. કબડ્ડી' કે પછી 'હુતુતુ... તુ... તુ...' આ શબ્દોથી તમામ લોકો વાકેફ હશે.